open-index/open-wikipedia-markdown huggingface dataset:
นงเยาว์ ชัยเสรี

ศาสตราจารย์ คุณหญิง**นงเยาว์ ชัยเสรี** (9 ตุลาคม พ.ศ. 2477 – 2 มกราคม พ.ศ. 2567) เป็นอาจารย์และนักการเมืองชาวไทย  อดีตกรรมการตรวจเงินแผ่นดิน อดีตรัฐมนตรีว่าการทบวงมหาวิทยาลัยและอดีตอธิการบดีมหาวิทยาลัยธรรมศาสตร์

## ประวัติ
นงเยาว์ ชัยเสรี  เกิดเมื่อวันที่ 9 ตุลาคม พ.ศ. 2477 สำเร็จการศึกษาระดับปริญญาตรี พาณิชยศาสตร์ (เกียรตินิยมดีมาก) จากมหาวิทยาลัยธรรมศาสตร์ ประกาศนียบัตรชั้นสูงทางการบัญชี มหาวิทยาลัยธรรมศาสตร์ และปริญญาโท เศรษฐศาสตร์ จากมหาวิทยาลัยอิลลินอยส์ ประเทศสหรัฐอเมริกา สมรสกับ ศาสตราจารย์กิตติคุณ อรุณ ชัยเสรี  มีบุตร-ธิดา 2 คน คือ รองศาสตราจารย์ สิรี ชัยเสรี รองอธิการบดีฝ่ายวิจัย มหาวิทยาลัยเกษตรศาสตร์ และ ปิยวัชร ชัยเสรี ประธานเจ้าหน้าที่บริหาร บริษัท อรุณ ชัยเสรี คอนซัลติ้ง เอนจิเนียร์ส จำกัด

### การทำงาน
คุณหญิงนงเยาว์ ชัยเสรี เริ่มรับราชการในตำแหน่ง เศรษฐกรโท สังกัดสำนักงานคณะกรรมการพัฒนาการเศรษฐกิจและสังคมแห่งชาติ ต่อมาได้โอนมาสังกัดคณะพาณิชยศาสตร์และการบัญชี มหาวิทยาลัยธรรมศาสตร์ ตั้งแต่ พ.ศ. 2507 ในตำแหน่งอาจารย์ และได้รับการแต่งตั้งในตำแหน่งฝ่ายบริหารหลายตำแหน่ง เช่น หัวหน้าภาควิชาการเงินและการธนาคาร คณบดีคณะพาณิชยศาสตร์ฯ อธิการบดีมหาวิทยาลัยธรรมศาสตร์ และนายกสภามหาวิทยาลัยธรรมศาสตร์ หลังจากนั้นจึงลาออกเพื่อรับตำแหน่ง กรรมการตรวจเงินแผ่นดิน เมื่อปี พ.ศ. 2543

#### อธิการบดีมหาวิทยาลัยธรรมศาสตร์
คุณหญิงนงเยาว์ ชัยเสรี ได้รับแต่งตั้งให้รักษาราชการแทนอธิการบดีมหาวิทยาลัย 2 ครั้ง ในช่วงต่อเนื่องจากศาสตราจารย์ป๋วย อึ้งภากรณ์ เมื่อปี พ.ศ. 2519 และต่อเนื่องจากศาสตราจารย์ประภาศน์ อวยชัย ในปี พ.ศ. 2525 ต่อจากนั้นได้รับโปรดเกล้าฯ ให้ดำรงตำแหน่งดังกล่าว นับเป็นสตรีคนแรกที่ได้รับการโปรดเกล้าฯ ให้ดำรงตำแหน่ง อธิการบดีมหาวิทยาลัยธรรมศาสตร์ ซึ่งในขณะที่ดำรงตำแหน่งอธิการบดี ได้ผลักดันให้เกิดการเปลี่ยนแปลงในด้านต่าง ๆ ในมหาวิทยาลัยธรรมศาสตร์ มีการจัดตั้งคณะใหม่ ๆ เพิ่มขึ้น ได้แก่ คณะวิทยาศาสตร์และเทคโนโลยี คณะแพทยศาสตร์ คณะทันตแพทยศาสตร์ คณะสหเวชศาสตร์ และคณะพยาบาลศาสตร์ ตลอดจนยังเป็นผู้ที่ริเริ่มการขยายการเรียนการสอนไปยังศูนย์รังสิต จังหวัดปทุมธานี นอกจากนี้ยังเป็นผู้ก่อตั้งโรงพยาบาลธรรมศาสตร์เฉลิมพระเกียรติอีกด้วย

### งานการเมือง
นงเยาว์ ชัยเสรี ได้รับแต่งตั้งเป็นรัฐมนตรีว่าการทบวงมหาวิทยาลัย ในรัฐบาลพลเอกชวลิต ยงใจยุทธ เมื่อวันที่ 24 ตุลาคม พ.ศ. 2540

### บั้นปลายชีวิต
ในวันที่ 2 มกราคม พ.ศ. 2567 ศาสตราจารย์ คุณหญิงนงเยาว์ เสียชีวิตอย่างสงบที่โรงพยาบาลธรรมศาสตร์เฉลิมพระเกียรติที่ท่านก่อตั้งขึ้น สิริอายุ 89 ปี

## สถานที่อันเนื่องจากนาม
* ห้องสมุดนงเยาว์ ชัยเสรี  ชั้น 7 อาคารปิยชาติ มหาวิทยาลัยธรรมศาสตร์ ศูนย์รังสิต

## เครื่องราชอิสริยาภรณ์

## อ้างอิง

หมวดหมู่:ศาสตราจารย์
หมวดหมู่:คุณหญิง
หมวดหมู่:ข้าราชการพลเรือนชาวไทย
หมวดหมู่:อาจารย์คณะพาณิชยศาสตร์และการบัญชี
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:กรรมการการตรวจเงินแผ่นดินไทย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:อธิการบดีมหาวิทยาลัยธรรมศาสตร์
หมวดหมู่:บุคคลผู้ได้รับรางวัลครุฑทองคำ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
หมวดหมู่:ผู้ได้รับเหรียญจักรพรรดิมาลา
ประเทศไทยในซีเกมส์ 2009

**ประเทศไทย** ส่งนักกีฬาเข้าร่วมการแข่งขันกีฬาซีเกมส์ 2009 (ซีเกมส์ ครั้งที่ 25) ณ นครหลวงเวียงจันทน์ สาธารณรัฐประชาธิปไตยประชาชนลาว ซึ่งมีพิธีเปิดอย่างเป็นทางการในวันที่ 9 ธันวาคม พ.ศ. 2552 และพิธีปิดในวันที่ 18 ธันวาคม พ.ศ. 2552 โดยส่งนักกีฬาเข้าร่วมการแข่งขันจำนวน 857 คน 

หลังจบสิ้นการแข่งขัน นักกีฬาไทยได้รับเหรียญทอง 86 เหรียญ เหรียญเงิน 83 เหรียญ และเหรียญทองแดง 97 เหรียญ รวม 266 เหรียญ และครองตำแหน่งเจ้าเหรียญทองในครั้งนี้

## สรุปเหรียญรางวัล
;สรุปเหรียญรางวัลที่ประเทศไทยได้รับจากการแข่งขันกีฬาซีเกมส์ 2009 แยกตามชนิดกีฬา

## นักกีฬาเหรียญทอง
# ตระกร้อลอดห่วงชาย (สหรัฐ อุ่นอำไพ เอกชัย มาสุข ณราชัย ชูเมืองกุศล ธนวัฒน์ อยู่สุข วัฒนา ใจเย็น และไชยา วัตถาโน)
# รภัทกร ประสพสุข เทควันโด้ รุ่นเฮฟวี่เวต หญิง
# พิทยา ตีบนอก ยกน้ำหนัก รุ่น 85 กิโลกรัมชาย
# สุทธิพร วัฒนกสิกรรม ยกน้ำหนัก รุ่น 94 กิโลกรัมชาย
# ขวัญชัย นุชพุ่ม ยกน้ำหนัก รุ่นเกิน 94 กิโลกรัม
# เทนนิส ประเภททีมหญิง (นัดนิดา หลวงแนม แทมมารีน ธนสุกาญจน์ สุชานัน วิรัชประเสริฐ และวรัชญา วงค์เทียนชัย)

ฯลฯ

## เหตุการณ์สำคัญในการแข่งขัน
### ทีม[[ฟุตบอลชายทีมชาติไทย]] ตกรอบแรก
การแข่งขันกีฬาฟุตบอลในกีฬาซีเกมส์ 2009 เมื่อวันที่ 11 ธันวาคม พ.ศ. 2552 เป็นการแข่งขันในรอบแรก ณ สนามกีฬาแห่งชาติลาว หลัก 16 โดยทีมชาติไทย พบกับมาเลเซีย หลังจากที่ 3 นัดก่อนหน้านี้ทีมชาติไทย เสมอเวียดนาม 1-1 ชนะกัมพูชา 4-0 และชนะติมอร์ เลสเต 9-0 ซึ่งนัดนี้ทีมชาติไทยต้องการเสมอเป็นอย่างน้อยเพื่อเข้ารอบต่อไป

ทีมชาติไทยส่งนักกีฬา 11 คนแรก ประกอบด้วย กวิน ธรรมสัจจานันท์ พลวัฒน์ วังฆะฮาด เกียรติประวุฒิ สายแวว สุทธินันท์ พุกหอม ปิยะชาติ ถามะพันธ์ คัพฟ้า บุญมาตุ่น อดุลย์ หละโสะ อนาวิน จูจีน อาทิตย์ สุนทรพิธ กีรติ เขียวสมบัติ และสมปอง สอแหลบ

การแข่งขันในนาทีที่ 53 ไทยทำประตูแรก โดยอาทิตย์ สุนทรพิธ จากนั้นนาทีที่ 81 มาเลเซียทำประตูตีเสมอได้โดยซูบาเนียม คุนนามลาน และในช่วงทดเวลาเจ็บนาทีแรก ซานารี อาหมัด ฟากรี ทำประตูชัยให้มาเลเซียเอาชนะทีมชาติไทย ผ่านเข้ารอบต่อไป **ส่งผลให้ทีมชาติไทยตกรอบแรกเป็นครั้งประวัติศาสตร์ในรอบ 36 ปี**

### การจับกุมนักกีฬายิงปืนทีมชาติไทย

เมื่อวันที่ 13 ธันวาคม พ.ศ. 2552 เจ้าหน้าที่ตำรวจลาว จับกุมนายจักรกฤษณ์ พณิชย์ผาติกรรม นักกีฬายิงปืนทีมชาติไทย ขณะกำลังเดินทางออกจากสนามการแข่งขัน หลังการแถลงข่าว กรณีถูกสมาคมยิงปืนแห่งประเทศไทยตัดชื่อออกจากการแข่งขันกีฬาซีเกมส์ ครั้งที่ 25 ในสนามกีฬาแห่งชาติ หลัก 16 ซึ่งถือเป็นการกระทำความผิด

## อ้างอิง

หมวดหมู่:ชาติในซีเกมส์ 2009
หมวดหมู่:ประเทศไทยในซีเกมส์
ธีระ วงศ์สมุทร

**ธีระ วงศ์สมุทร** (เกิด 15 ธันวาคม พ.ศ. 2491) อดีตรัฐมนตรีว่าการกระทรวงเกษตรและสหกรณ์ ในรัฐบาลอภิสิทธิ์ เวชชาชีวะ และรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรแบบบัญชีรายชื่อ อดีตหัวหน้าพรรคชาติไทยพัฒนา อดีตอธิบดีกรมชลประทาน กระทรวงเกษตรและสหกรณ์

## ประวัติ

นายธีระ วงศ์สมุทร เกิดเมื่อวันที่ 15 ธันวาคม พ.ศ. 2491 ที่ตำบลเสือหึง อำเภอเชียรใหญ่ จังหวัดนครศรีธรรมราช สำเร็จการศึกษาระดับมัธยมศึกษาปีที่ 3 จากโรงเรียนปากพนัง มัธยมศึกษาปีที่ 5 จากโรงเรียนเตรียมอุดมศึกษา ปริญญาตรีวิศวกรรมศาสตรบัณฑิต สาขาการชลประทาน จากมหาวิทยาลัยเกษตรศาสตร์ เมื่อปี พ.ศ. 2513 ระดับปริญญาโท ด้านบริหารธุรกิจ จากมหาวิทยาลัยเกษตรศาสตร์ และหลักสูตรวิทยาลัยป้องกันราชอาณาจักร รุ่นที่ 42  สมรสกับนางวรัญญู วงศ์สมุทร มีบุตร 4 คน คือ นางสาววงศ์จันทร์ วงศ์สมุทร นายวงศ์พันธ์ วงศ์สมุทร นางวงศ์ทิพา วงศ์สมุทร และ พันตรีหญิง วงศ์รักษ์ วงศ์สมุทร

## การทำงาน
ธีระ วงศ์สมุทร เริ่มรับราชการเมื่อปี พ.ศ. 2514 ในตำแหน่ง นายช่างตรี กองก่อสร้าง กรมชลประทาน กระทรวงเกษตรและสหกรณ์ จนได้รับตำแหน่งสูงสุดคือ อธิบดีกรมชลประทาน ในปี พ.ศ. 2550 ก่อนเกษียณอายุราชการ

ในการจัดตั้งรัฐบาลของพรรคประชาธิปัตย์ พ.ศ. 2551 นายธีระ วงศ์สมุทร ได้รับตำแหน่งรัฐมนตรีว่าการกระทรวงเกษตรและสหกรณ์ ซึ่งเป็นการดำรงตำแหน่งรัฐมนตรีครั้งแรกของนายธีระ แต่การทำงานในตำแหน่งรัฐมนตรีกลับได้รับฉายาจากพรรคเพื่อไทย เป็น 1 ใน 10 รัฐมนตรีไร้ผลงาน ว่า **"รัฐมนตรีเป่าสากเรียกพี่"** แต่ในรัฐบาลของนางสาวยิ่งลักษณ์ ชินวัตร ยังได้รับแต่งตั้งให้ดำรงตำแหน่งรัฐมนตรีว่าการกระทรวงเกษตรและสหกรณ์ เป็นสมัยที่ 2 ต่อมานายธีระ ได้ขอลาออกจากตำแหน่งเมื่อวันที่ 24 ตุลาคม พ.ศ. 2555 เนื่องจากมีปัญหาสุขภาพ

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 2 และได้รับเลือกตั้งในการเลือกตั้งครั้งดังกล่าว

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเชียรใหญ่
หมวดหมู่:นักการเมืองจากจังหวัดนครศรีธรรมราช
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:หัวหน้าพรรคชาติไทยพัฒนา
หมวดหมู่:นักการเมืองพรรคชาติไทยพัฒนา
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
หมวดหมู่:บุคคลจากคณะบริหารธุรกิจ มหาวิทยาลัยเกษตรศาสตร์
หมวดหมู่:ข้าราชการพลเรือนชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ออลเวส์บีมายเบบี

**"ออลเวส์บีมายเบบี"** () เป็นเพลงป็อป/อาร์แอนด์บี เขียนและโปรดิวซ์โดย นักร้องอเมริกัน มารายห์ แครี, โปรดิวเซฮร์/แร็ปเปอร์ เจอร์เมน ดูปรี และนักเขียนเพลง แมนูเอล ซีล ออกขายในปี 1996 เป็นซิงเกิลที่ 3 ในสหรัฐอเมริกา (ซิงเกิลที่ 4 ในตลาดที่อื่น) จากผลงานสตูดิโออัลบั้มชุดที่ 4  *[[Daydream (Mariah Carey album)|Daydream]]* (1995) เพลงติดอันดับ 1 บนบิลบอร์ดฮอต 100 ติดอันดับ 2 ในแคนาดาและติดท็อป 20 ในหลายชาร์ตหลัก เนื้อเพลงพูดถึงเรื่องราวในอดีตความสัมพันธ์ที่จบลงไป บรรยายถึงการจืนยันว่าอดีตคนรักของเธอ จะเป็นที่รักของเธอเสมอ และจะกลับมาเมื่อเธอคิดถึงเธอ เพลงได้รับการเสนอชื่อรางวัลแกรมมี่สาขาแสดงเพลงอาร์แอนด์บีหญิงยอดเยี่ยม

## รูปแบบและรายชื่อเพลง

**European CD single #1**
#"Always Be My Baby" (Album Version)
#"Always Be My Baby" (Mr. Dupri Mix) (feat. Da Brat & Xscape)

**European CD single #2**
#"Always Be My Baby" (Album Version)
#"Always Be My Baby" (Def Classic Radio Version)

**North American CD single**
#"Always Be My Baby" (Album Version)
#"Always Be My Baby" (Mr. Dupri Mix) (feat. Da Brat & Xscape)
#"Slipping Away"

**Australian/European/U.S. CD maxi-single #1**
#"Always Be My Baby" (Mr. Dupri No Rap Radio Mix) (feat. Xscape)
#"Always Be My Baby" (Mr. Dupri mix featuring Da Brat and Xscape)
#"Always Be My Baby" (Mr. Dupri extended mix featuring Da Brat and Xscape)
#"Always Be My Baby" (Reggae soul mix featuring Li'l Vicious)
#"Always Be My Baby" (album version)

**Australian/European CD maxi-single #2**
#"Always Be My Baby" (Def Classic Radio Version)
#"Always Be My Baby" (Always Club Mix)
#"Always Be My Baby" (Groove-A-Pella)
#"Always Be My Baby" (ST Dub)

**Japanese CD single**
#"Always Be My Baby" (Album Version)
#"Always Be My Baby" (Mr. Dupri Mix) (feat. Da Brat & Xscape)
#"Long Ago"

**UK maxi-single #1**
#"Always Be My Baby" (album version)
#"Always Be My Baby" (Mr. Dupri extended mix featuring Da Brat and Xscape)
#"Always Be My Baby" (Mr. Dupri no rap radio mix featuring Xscape)
#"Always Be My Baby" (Reggae soul mix featuring Li'l Vicious)
#"Always Be My Baby" (Reggae soul dub mix)

**UK CD maxi-single #2**
#"Always Be My Baby" (Def classic radio version)
#"Always Be My Baby" (Always club mix)
#"Always Be My Baby" (Dub-a-baby)
#"Always Be My Baby" (Groove a pella)
#"Always Be My Baby" (ST dub)

## ชาร์ต

### ยอดขายและระดับ
{| class="wikitable" border="1"
|-
! ผู้มอบ
! ยอดขาย
! ระดับ
|-
| Australia
| 35,000+
| Gold
|-
| New Zealand
| 7,500+
| Gold
|-
| United States
| 2,000,000+
| 2x Platinum
|-

## อ้างอิง

หมวดหมู่:เพลงของมารายห์ แครี
หมวดหมู่:ซิงเกิลในปี พ.ศ. 2539
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงที่ประพันธ์คำร้องโดยมารายห์ แครี
โคเดก

**โคเดก** () ย่อมาจาก coder-decoder หรือ compressor-decompressor ซึ่งหมายถึงกลไกของฮาร์ดแวร์หรือซอฟต์แวร์ เพื่อเข้าหรือถอดรหัส หรือบีบอัดและคลายข้อมูล โดยโคเดกจะสามารถใช้กับข้อมูลที่เป็นออดิโอ ข้อความ และวิดีโอ ซึ่งเราจะใช้โคเดกทำงานร่วมกับแทร็กเสียง ข้อความที่เป็นซับไตเติลและวิดีโอ ในแอปพลิเคชันการประชุมผ่านระบบวิดีโอ และการถ่ายทอดสื่อต่าง ๆ ด้วยกลไกสตรีมมิ่ง ทั้งนี้ผู้ใช้อาจพบว่า คลิปวิดีโอบางไฟล์ที่ดาวน์โหลดมาจะมีการร้องขอโคเดกเฉพาะบางตัวก่อนที่จะสามารถเล่นไฟล์ได้

## อ้างอิง

* http://www.bcoms.net/dictionnary/detail.asp?id=591 

หมวดหมู่:การประมวลผลสัญญาณดิจิทัล
มอลลิซอล

**มอลลิซอล** () เป็นดินที่มีชั้นดินบนหรือผิวดินที่หนา ออกสีคล้ำจนถึงดำ มีโครงสร้างของดินดี มีอินทรียวัตถุเป็นองค์ประกอบในปริมาณที่สูง เนื้อดินมีลักษณะร่วนซุย และนุ่มมือเมื่อสัมผัส พบได้ทั้งในพื้นที่ลุ่มและที่ดอน โดยเฉพาะในบริเวณที่วัตถุต้นกำเนิดดินสามารถสลายตัวให้ธาตุที่เป็นด่างในปริมาณที่สูง มีพืชพรรณธรรมชาติเป็นทุ่งหญ้า ภายใต้สภาพอากาศที่มีช่วงแห้งแล้ง ซึ่งไม่ส่งเสริมให้เกิดกระบวนการชะล้างอย่างต่อเนื่อง ทำให้ยังคงมีธาตุประจุบวกที่เป็นด่างเหลืออยู่ในหน้าตัดดินได้มาก โดยทั่วไปเป็นดินที่มีพัฒนาการไม่มากนัก และจัดเป็นดินที่มีศักยภาพทางการเกษตรดี ดินมีความอุดมสมบูรณ์สูง

แม้ว่าดินประเภทอื่น ๆ ส่วนใหญ่ที่รู้จักกันในปัจจุบันจะก่อตัวขึ้นในช่วงเริ่มต้นของยุคน้ำแข็งคาร์บอนิเฟอรัสเมื่อ 280 ล้านปีก่อน แต่ดินมอลลิซอลเป็นที่รู้จักกันดีที่สุดจากบันทึกทางธรณีวิทยาโบราณซึ่งอาจมีมาตั้งแต่สมัยมาสทริชเชียน แม้ว่าจะพบอย่างเชื่อมั่นในสมัยอีโอซีนก็ตาม การพัฒนาของดินประเภทนี้มีความเกี่ยวข้องอย่างใกล้ชิดกับการเย็นตัวลงและการแห้งแล้งของสภาพภูมิอากาศโลกที่เกิดขึ้นในช่วงสมัยโอลิโกซีน สมัยไมโอซีน และสมัยไพลโอซีน

## อ้างอิง

หมวดหมู่:ปฐพีวิทยา
หมวดหมู่:ชนิดของดิน
เทคเคน 6

**เทคเคน 6** (; ) เป็นเกมต่อสู้ ผลิตโดยนัมโคจากประเทศญี่ปุ่น ซึ่งอยู่ในซีรีส์เกมชุด*[[เทคเคน]]* โดยมีตัวละครที่ใช้ศิลปะการต่อสู้รูปแบบต่างๆมาประชันฝีมือกัน นอกจากนี้ ยังมีตัวละครที่เป็นนักมวยไทยนามว่า บรูซ เออร์วิน ซึ่งจำลองรูปแบบการต่อสู้มาจากโทนี่ จา (จา พนม) มาร่วมศึกด้วยเช่นกัน โดยในภาคนี้ ได้มีการปรับปรุงฉากให้สวยงามยิ่งขึ้น รวมทั้งมีการเพิ่มตัวละครเข้ามาใหม่หลายรายด้วยกัน

## รายชื่อตัวละครใหม่ของเวอร์ชันอาเขต
* **บ็อบ** (Bob)
* **แจ็ค-6** (Jack-6)
* **ลีโอ** (Leo)
* **มิเกล** (Miguel Caballero Rojo)
* **ซาฟีน่า** (Zafina)
* **แนนซี่-MI847J** (NANCY-MI847J)
* **ดรากันนอฟ** (Dragunov)
* **[[ลิลี่ โรช์ฟอร์ท|ลิลี่]]** (Lili Rochefort)
* **[[อาซาเซล]]** (Azazel)

## รายชื่อตัวละครใหม่ของเวอร์ชัน Bloodline Rebellion
* **[[อลิซา บอสโคโนวิช]]** (Alisa Bosconovitch)
* **[[ลาร์ส์ อเล็กซานเดอร์สัน]]** (Lars Alexandersson)

## รายชื่อตัวละครใหม่ของเวอร์ชั่นคอนโซล
* **รูกัล** (Rugal)
* **ไรเด็น** (Raiden)

## หมายเหตุ

## อ้างอิง

## แหล่งข้อมูลอื่น
*  (อาร์เคด)
*  (*Bloodline Rebellion*)
*  (อาร์เคด) 
*  (*Bloodline Rebellion*) 
* เว็บไซต์ทางการของยุโรป (เก็บถาวร)
* 

หมวดหมู่:วิดีโอเกมต่อสู้
หมวดหมู่:วิดีโอเกมอาร์เคด
หมวดหมู่:เทคเคน
หมวดหมู่:เกมจากค่ายนัมโค
เรล์ฟ ไฟนส์

**เรล์ฟ ไฟนส์** () เกิดเมื่อวันที่ 22 ธันวาคม ค.ศ. 1962 เป็นนักแสดงชาวอังกฤษ แสดงในภาพยนตร์อย่างเช่น *[[Schindler's List]]*, *[[The English Patient (film)|The English Patient]]*, *[[In Bruges]]*, *[[The Constant Gardener (film)|The Constant Gardener]]*, *[[Strange Days (film)|Strange Days]]*, *[[Maid in Manhattan]]* และภาพยนตร์แฮร์รีพอตเตอร์ ไฟนส์ได้รับรางวัลโทนีและได้รับการเสนอชื่อเข้าชิงรางวัลออสการ์ 2 ครั้ง ในปี 2001 ไฟนส์ได้รับรางวัลเชกสเปียร์จากโรงละครเชกสเปียร์ในวอชิงตันดีซี ไฟนส์ยังเป็นทูตให้กับยูนิเซฟสหราชอาณาจักร

เรล์ฟ ไฟนส์เป็นพี่ชายของโจเซฟ ไฟนส์, มาร์ทา ไฟนส์และโซฟี ไฟนส์ ผู้กำกับ, แมกนัส ไฟนส์ นักแต่งเพลง และเป็นญาติห่างๆ กับราชวงศ์อังกฤษ โดยเป็นพระญาติชั้นที่ 7 ใน สมเด็จพระราชินีนาถเอลิซาเบธที่ 2 แห่งสหราชอาณาจักร เนื่องจากปู่เทียดของเขา เป็นพี่ชายร่วมบิดามารดาเดียวกับ พระอัยยิกา (ยาย) ของ สมเด็จพระราชินีเอลิซาเบธ พระราชชนนี

## อ้างอิง

หมวดหมู่:นักแสดงอังกฤษ
หมวดหมู่:บุคคลจากอิปสวิช
หมวดหมู่:ชาวอังกฤษเชื้อสายไอริช
เจ้าอุษา

**เจ้าอุษา** หรือ **เจ้าอุสาห์** เป็นพระธิดาในพระเจ้ามโหตรประเทศ และเป็นพระชายาในพระเจ้ากาวิโลรสสุริยวงษ์ ซึ่งทั้งสองต่างเป็นพระเจ้านครเชียงใหม่ลำดับที่ 5 และ 6 เป็นพระมารดาของเจ้าทิพเกสร พระชายาในพระเจ้าอินทวิชยานนท์ พระเจ้าผู้ครองนครเชียงใหม่องค์ที่ 7 และเป็นพระอัยยิกาของเจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว

## พระประวัติ
เจ้าอุษาเป็นพระธิดาในพระเจ้ามโหตรประเทศ พระเจ้านครเชียงใหม่องค์ที่ 5 กับเจ้าสุวรรณ (หรือ คำแผ่น) มีพระเชษฐาและภคินีได้แก่ เจ้าสุริยวงศ์ (ช.), เจ้ามหาเทพ (ช.), เจ้าบัวทิพย์ (ญ.) และเจ้าคำหลอ (ญ.)

เจ้าอุษาเสกสมรสกับพระเจ้ากาวิโลรสสุริยวงษ์ พระเจ้านครเชียงใหม่องค์ที่ 6 ราชโอรสในพระเจ้ากาวิละ พระเจ้านครเชียงใหม่องค์ที่ 1 และเจ้าโนจา มีพระธิดา 2 พระองค์ คือ
# เจ้าทิพเกสร  (พ.ศ. 2384—2427) เป็นพระชายาในพระเจ้าอินทวิชยานนท์ และเป็นพระชนนีในเจ้าดารารัศมี พระราชชายา ในพระบาทสมเด็จพระจุลจอมเกล้าเจ้าอยู่หัว
# เจ้าอุบลวรรณา ( พ.ศ. 2388—ไม่ปรากฏ) เป็นทวดของเจ้ากอแก้วประกายกาวิล ณ เชียงใหม่

## ลำดับสาแหรก



## อ้างอิง

หมวดหมู่:แม่เจ้า
หมวดหมู่:สกุล ณ เชียงใหม่
หมวดหมู่:ราชธิดาในเจ้าผู้ครองนครฝ่ายเหนือ
หมวดหมู่:เจ้าหญิงเชียงใหม่
อุษา
หมวดหมู่:ชาวไทยเชื้อสายกะเหรี่ยง
ริชาร์ด แฮร์ริส

**ริชาร์ด เซนต์ จอห์น ฟรานซิส แฮร์ริส** (; 1 ตุลาคม ค.ศ. 1930 - 25 ตุลาคม ค.ศ. 2002) เป็นนักแสดง และนักร้องชาวไอร์แลนด์ เขาเคยทำงานในฐานะนักแต่งเพลง โปรดิวเซอร์ละครเวที ผู้กำกับภาพยนตร์ และนักเขียน เขามีผลงานละครเวทีและภาพยนตร์หลายเรื่อง เป็นที่รู้จักในบทกษัตริย์อาเธอร์ใน *[[Camelot (film)|Camelot]]* (1967) บทโอลิเวอร์ ครอมเวลล์ใน *[[Cromwell (film)|Cromwell]]* (1970) และบทอัลบัส ดัมเบิลดอร์ ใน *[[Harry Potter and the Philosopher's Stone (film)|แฮร์รี่ พอตเตอร์กับศิลาอาถรรพ์]]* (2001) และ*[[Harry Potter and the Chamber of Secrets (film)|แฮร์รี่ พอตเตอร์กับห้องแห่งความลับ]]* (2002) ซึ่งเป็นผลงานภาพยนตร์เรื่องสุดท้ายของเขา เขายังเคยรับบทผู้ดีอังกฤษและนักโทษในเรื่อง *[[A Man Called Horse (1970 film)|A Man Called Horse]]* (1970) บทนักดวลปืนในภาพยนตร์การกำกับของคลินต์ อีสต์วุด เรื่อง *[[Unforgiven|ไถ่บาปด้วยบุญปืน]]* (1992) บทจักรพรรดิมาร์คัส ออเรลิอัส ใน*[[Gladiator (2000 film)|นักรบผู้กล้าผ่าแผ่นดินทรราช]]* (2000) และในฐานะนักร้อง เขามีเพลงที่เป็นที่รู้จักในเพลงเก่าของจิมมี เวบบ์ที่เขามาทำใหม่ที่ชื่อ "แม็กอาร์เทอร์พาร์ก" (MacArthur Park) ติดท็อป 10 ทั้งสองฝากฝั่งมหาสมุทรแอตแลนติกใน ค.ศ. 1968
หมวดหมู่:นักแสดงไอริช
หมวดหมู่:นักร้องไอร์แลนด์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากลิเมอริก
แคสตรีส์

**แคสตรีส์** (, ) เป็นเมืองหลวงและเมืองใหญ่สุดของประเทศเซนต์ลูเชีย ประเทศเกาะในแคริบเบียน เขตเมืองมีประชากรประมาณ 20,000 คน ส่วนพื้นที่อำเภอมีประชากร 70,000 คนในวันที่ 22 พฤษภาคม ค.ศ. 2013 นครนี้กินพื้นที่ 

แคสตรีส์ตั้งอยู่ในช่องแคบน้ำท่วมถึงและมักจะสร้างบนพื้นที่ถม เป็นที่ตั้งของรัฐบาลและสำนักงานธุรกิจหลายประเภททั้งต่างชาติและท้องถิ่น การออกแบบผังเมืองเป็นตารางคล้ายกับเมืองใหญ่อย่างนิวยอร์กแต่สัดส่วนเล็กลงมา ยังเป็นที่พัก ท่าจอดเรือที่รับสินค้าเรือเดินสมุทร และเรือเฟอร์รี เช่นเดียวกับเรือสำราญ ยังมีเขตปลอดภาษี เช่น Point Seraphine และ La Place Carinage ยังมีร้านอาหารหลากหลายทั้งอาหารท้องถิ่นไปจนถึงอาหารจีน มีซูเปอร์มาร์เกตและย่านการค้าหลายแห่ง เมืองยังมีระบบบริการรถประจำทางและแท๊กซี่

## อ้างอิง

*

## แหล่งข้อมูลอื่น

*Interactive tour of St. Lucia's History and Culture:  Official site for St. Lucia Tourist Board
*Worldaware Lesson plan on Castries: site owned by SOS Charity UK

หมวดหมู่:เมืองหลวงในเขตแคริบเบียน
หมวดหมู่:ประเทศเซนต์ลูเชีย
เนฟ แคมป์เบิล

**เนฟ เอเดรียนน์ แคมป์เบิล** ( ) เป็นนักแสดงชาวแคนาดา เริ่มต้นอาชีพการแสดงจากละครเวที เธอมีชื่อเสียงจากซีรีส์ทางโทรทัศน์ในคริสต์ทศวรรษที่ 1990 เรื่อง *Party of Five* โดยแสดงเป็นวัยรุ่นที่ชื่อจูเลีย ซาลิงเกอร์ เธอมีผลงาน รับบทนำในภาพยนตร์ฮอลลีวูดหลายเรื่องเช่น *[[Scream (film)|Scream]]*, *[[The Craft (film)|The Craft]]*, และ *[[Wild Things]]* จากนั้นมีผลงานลดลงและกลับมาแสดงละครเวที

## อ้างอิง

หมวดหมู่:นักแสดงแคนาดา
หมวดหมู่:บุคคลจากรัฐออนแทรีโอ
โซซิก

**"โซซิก"** () เป็นเพลงอาร์แอนด์บี-ป็อป จากนักร้อง-นักแต่งเพลงชาวอเมริกัน นี-โย โปรดิวซ์โดยทีมงานนอร์เวย์ที่ชื่อสตาร์เกต ในผลงานอัลบั้มเปิดตัวของนี-โย ชุด *[[In My Own Words]]* เพลงนี้เป็นซิงเกิลที่ 2 ของอัลบั้ม ประสบความสำเร็จบนชาร์ตทั่วโลก ติดอันดับ 1 ในสหรัฐอเมริกาและสหราชอาณาจักร ถือเป็นซิงเกิลดังที่สุดของนี-โย จนถึงปัจจุบันนี้ 

## รูปแบบและรายชื่อเพลง

;UK CD:
# "So Sick" (Album version)
# "Sign Me Up"

;UK Vinyl:
Side A
# "So Sick" (Album version)
# "So Sick" (instrumental) 
Side B
# "Get Down Like That" (remix)

## ชาร์ต

หมวดหมู่:เพลงของนี-โย
หมวดหมู่:ซิงเกิลในปี พ.ศ. 2549
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลอันดับ 1 ในบิลบอร์ดฮอต 100
เมืองเก่ากำแพงแสน

thumb|250px|ภาพถ่ายทางอากาศเมื่อปี 2518
**เมืองเก่ากำแพงแสน** เป็นเมืองโบราณในสมัยทวารวดี รูปสี่เหลี่ยมมุมมน ตั้งอยู่ที่ตำบลทุ่งขวาง อำเภอกำแพงแสน จังหวัดนครปฐม มีขนาดกว้างประมาณ 750 เมตร มีพื้นที่ประมาณ 400 ไร่ ปัจจุบันไม่มีซากโบราณสถานใด ๆ ปรากฏ เหลือเพียงคูน้ำและคันดิน ต้นไม้ใหญ่ มีต้นตะโกนาขึ้นอยู่เป็นจำนวนมาก จนมีลักษณะเป็นป่าตะโก ใช้เป็นค่ายลูกเสือประจำจังหวัดนครปฐม และยังเป็นสวนรุกขชาติ มีนกหลากหลายพันธุ์อาศัยอยู่ เหมาะแก่การดูนก เนื่องจากสภาพเป็นเนินดินสลับกับแหล่งน้ำ ทำให้มีทั้งนกป่าและนกทุ่งให้ชม

จากภาพถ่ายทางอากาศของกรมแผนที่ทหาร เมื่อวันที่ 17 ธันวาคม พ.ศ. 2518 มองเห็นบริเวณเมืองเก่ากำแพงแสนอย่างชัดเจน  ประตูเมืองยังคงเห็นได้ชัดเจนทั้งสี่ประตู คือ ประตูด้านทิศเหนือเรียกว่า ประตูท่านางสรง ประตูด้านทิศตะวันออกเรียกกันว่า ประตูท่าพระ ประตูด้านทิศใต้เรียกกันว่า ประตูท่าช้าง ประตูด้านทิศตะวันตกเรียกกันว่า ประตูท่าตลาด บริเวณใกล้เคียง ด้านทิศเหนือมีคลองท่าสาร-บางปลา ส่วนด้านทิศตะวันตกมีทางรถไฟสายสุพรรณบุรี และสถานีรถไฟกำแพงแสน

## อ้างอิง
* วัฒนธรรม พัฒนาการทางประวัติศาสตร์ เอกลักษณ์และภูมิปัญญา จังหวัดนครปฐม โดย คณะกรรมการฝ่ายประมวลเอกสารและจดหมายเหตุ ในคณะกรรมการอำนวยการจัดงานเฉลิมพระเกียรติพระบาทสมเด็จพระเจ้าอยู่หัว, 2544 ISBN 9744192488

หมวดหมู่:โบราณสถานในจังหวัดนครปฐม
หมวดหมู่:เมืองโบราณในประเทศไทย
หมวดหมู่:อำเภอกำแพงแสน
ธนพล นิ่มทัยสุข

**ธนพล นิ่มทัยสุข** ชื่อเล่น **เติ้ล** (เกิดเมื่อวันที่ 1 ธันวาคม พ.ศ. 2527) เป็นนักแสดงชาวไทย มีผลงานละครเรื่องแรกคือ รักหรรษา...คาราโอเกะ ของค่ายโพลีพลัส  และเป็นที่รู้จักมากขึ้นหลังจากรับบทเป็น *ราชิด* ทหารเอกของเจ้าหลวงรังสิมันต์ ในเรื่อง *[[ดั่งดวงหฤทัย]]* จากนั้นจึงได้รับบทนำเป็นพระเอกหลังข่าแรกในละคร *สู่แสงตะวัน* ร่วมกับ นางเอกสาว เขมนิจ จามิกรณ์ ละครแจ้งเกิด คือ ละครเรื่อง สู่แสงตะวัน
 
ด้านการศึกษา จบการศึกษาระดับมัธยมจากโรงเรียนเบญจมราชรังสฤษฎิ์  ระดับอุดมศึกษาคณะนิเทศศาสตร์ เอก วิทยุโทรทัศน์ มหาวิทยาลัยศรีปทุม

## วงการบันเทิง
เติ้ล เข้าสู่วงการโดยมีคนแนะนำให้ลองมาแคสงานโฆษณา ตอนนั่งเล่นอยู่แถวฉะเชิงเทรา ซึ่งเป็นบ้านเกิดของเติ้ลจากนั้น เติ้ลเข้ามาแคสงานโฆษณามากกว่า 200 งาน แต่ได้เล่นเพียงแค่ 2 งานเท่านั้น แต่ก็ไม่ได้ทำให้เติ้ลท้อหรือหมดความพยายามเพียงแต่น้อย ทางด้านงานละคร เรื่องแรก เรื่อง "รักหรรษาคาราโอเกะ" "อภิมหึมามหาเศรษฐี" และเรื่องที่ทำให้คนส่วนใหญ่จดจำหนุ่มคนนี้ได้คือ "ดั่งดวงหฤทัย" ในบทบาทองครักษ์หนุ่ม "ราชิต" จนกลายเป็นหนุ่มฮอตไปอีกคนหนึ่งของวงการบันเทิง จนใครๆ ก็อยากได้ เติ้ล มาเป็นองครักษ์ส่วนตัวบ้างและตอนนี้ในละคร "สู่แสงตะวัน" ซึ่งเรื่องนี้เติ้ลได้ขึ้นแท่นเป็นพระเอกเต็มตัวเรียกได้ว่าค่อยๆไต่เต้าขึ้นมาจากงานโฆษณา มาเป็นตัวรอง จนกลายมาเป็นพระเอกเต็มตัว ออกอากาศทาง สถานีโทรทัศน์สีกองทัพบกช่อง 7

## ผลงานการแสดง
### ผลงานละครโทรทัศน์

### ผลงานภาพยนตร์

## ผลงานเพลง
* เพลงประกอบละคร "หงส์ฟ้า"
** เพลง ไม่เปลี่ยนใจ (เดี่ยว)
* 
** เพลง รักรัก
** เพลง เพลงรักบ้านนา ร่วมกับ วงศกร ปรมัตถากรภัทรธิดา พัชรวีระพงษ์ และ ฝนทิพย์ วัชรตระกูล
* เพลงประกอบละคร "ปางเสน่หา"
** เพลง ปางเสน่หา (เดี่ยว)
** เพลง ปางเสน่หา (ร้องคู่กับ พีชญา วัฒนามนตรี)
* เพลงประกอบละคร "ป่านางเสือ 2"
** เพลง นางเสือไว้ลาย (ร้องคู่กับ จีรนันท์ มะโนแจ่ม)
* เพลงประกอบละคร "หางเครื่อง (ละครโทรทัศน์)"
** เพลง บังเอิญมีหัวใจ (เดี่ยว)
** เพลง คนไกลเบอร์เก่า (ร้องคู่กับ อัษฎาพร สิริวัฒน์ธนกุล)

## รางวัล
* 1 ใน 50 หนุ่มโสดในฝัน CLEO ปี 2006
* รางวัลนักแสดงนำชายยอดเยี่ยมจาก ป่านางเสือ ปี 2013 จากงานช่อสะอาด

## อ้างอิง

## แหล่งข้อมูลอื่น
* Instagram @tle_tanapol อินสตาแกรมส่วนตัว

หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:บุคคลจากจังหวัดฉะเชิงเทรา‎‎
หมวดหมู่:บุคคลจากโรงเรียนเบญจมราชรังสฤษฎิ์
เกรลส์

**เกรลส์** (Grails) คือ เฟรมเวิร์ก ที่ใช้ ภาษากรูวี ในการพัฒนาเว็บแอปพลิเคชันได้อย่างรวดเร็ว  โดยใช้หลักการของ mvc model  ซึ่งประกอบด้วย domain class และ controller และในส่วนของ views

หมวดหมู่:เฟรมเวิร์กเว็บแอปพลิเคชัน
สม รังสี

**สม รังสี** ( *สม รงฺสี*; ) เป็นนักการเมืองชาวกัมพูชา อดีตผู้นำฝ่ายค้านของกัมพูชา เกิดเมื่อ 10 มีนาคม พ.ศ. 2492 ที่กรุงพนมเปญ เป็นบุตรของนายสม สารี อดีตนักการเมืองกัมพูชาในช่วงทศวรรษ 1950 จบการศึกษาจากประเทศฝรั่งเศส และเคยทำงานกับบริษัทที่ปรึกษาทางการเงินในฝรั่งเศส 

ในปี พ.ศ. 2535 เป็นสมาชิกพรรคฟุนซินเปกของสมเด็จกรมพระนโรดม รณฤทธิ์ และได้รับเลือกตั้งเป็นสมาชิกสภาผู้แทนราษฎรจังหวัดเสียมราฐ และได้รับตำแหน่งรัฐมนตรีว่าการกระทรวงการคลัง แต่ปลดออกจากตำแหน่งเมื่อเดือนตุลาคม พ.ศ. 2537 ต่อมา เขาถูกบังคับให้พ้นจากสมาชิกภาพของพรรคฟุนซินเปกในเดือนพฤษภาคม พ.ศ. 2538 และสมัชชาแห่งชาติมีมติให้เขาพ้นจากสมาชิกภาพ ส.ส. เมื่อ 22 มิถุนายน พ.ศ. 2538 
[thumb|right|270px|สมรังสีและ[กึม สุขา สมาชิกพรรคสงเคราะห์ชาติเข้าพิธีถวายสัตย์ต่อพระบาทสมเด็จพระบรมนาถ นโรดม สีหมุนี ณ รัฐสภากัมพูชา]]
สม รังสี ก่อตั้งพรรคการเมืองขึ้นในปี พ.ศ. 2538 ชื่อพรรคชาติเขมร (Khmer Nation Party - KNP) ต่อมาได้เปลี่ยนชื่อเป็นพรรคสมรังสี (Sam Rainsy Party - SRP) ก่อนการเลือกตั้งในปี พ.ศ. 2541  และได้รับเลือกตั้งเป็นผู้แทนในจังหวัดกำปงจาม ใน พ.ศ. 2543 พรรคสมรังสีที่เป็นพรรคฝ่ายค้านได้อออกมาประท้วงเกี่ยวการทุจริตในการช่วยเหลือผู้ประสบภัยน้ำท่วมในกัมพูชา เมื่อ พ.ศ. 2543 โดยนายสม รังสีเป็นผู้นำผู้ประสบภัยน้ำท่วมจากพนมเปญและจังหวัดใกล้เคียงประมาณ 3,000 คนเดินขบวนประท้วงรัฐบาลแล้วไปชุมนุมต่อที่หน้ารัฐสภาเมื่อ 20 ตุลาคม พ.ศ. 2543

ในช่วงที่ฮุน เซน ก่อการรัฐประหารในปี พ.ศ. 2548 นายสม รังสี ได้เดินทางหลบหนีออกจากกัมพูชา และถูกศาลกัมพูชาตัดสินลับหลัง ลงโทษจำคุก 18 เดือน  สัม รังสีเดินทางกลับกัมพูชาในปี พ.ศ. 2549 หลังได้รับพระราชทานอภัยโทษจากพระบาทสมเด็จพระบรมนาถ นโรดม สีหมุนี ตามคำกราบทูลของฮุน เซน
[thumb|250px|สม รังสี และ[ฮุน เซน ในระหว่างการเจรจาประนีประนอมหลังมีการเรียกร้องให้สองฝ่ายการเมืองมีการเจรจาสันติภาพ อย่างไรก็ตามความสงบสุขนั้นมีระยะเวลาสั้นก่อนที่ฮุนเซนจะกระชับอำนาจ]]
ในปี พ.ศ. 2552 นายสัม รังสี ถูกถอนเอกสิทธิ์คุ้มครองของสมาชิกสภาผู้แทนราษฎร หลังการวิพากษ์วิจารณ์นโยบายของรัฐบาลกัมพูชา กรณีถูกเวียดนามรุกล้ำเขตแดน และถูกตั้งข้อหาทำลายทรัพย์สิน กรณีถอนหมุดหลักเขตแดนกัมพูชา-เวียดนาม ที่จังหวัดสวายเรียง

## รายการอ้างอิง

## แหล่งข้อมูลอื่น
*Sam Rainsy Party homepage
*BBC profile of Rainsy

หมวดหมู่:นักการเมืองกัมพูชา
หมวดหมู่:บุคคลจากพนมเปญ
หมวดหมู่:ความรู้สึกต่อต้านไทย
หม่อมเจ้ากุมารีเฉลิมลักษณ์ จิตรพงศ์

**หม่อมเจ้ากุมารีเฉลีมลักษณ์ จิตรพงศ์** (ราชสกุลเดิม ดิศกุล; 3 มกราคม พ.ศ. 2459 – 4 พฤศจิกายน พ.ศ. 2544 )เป็นพระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมเจิม ดิศกุล ณ อยุธยา

## พระประวัติ
หม่อมเจ้ากุมารีเฉลีมลักษณ์ จิตรพงศ์ (ราชสกุลเดิม ดิศกุล) เป็นพระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมเจิม ดิศกุล ณ อยุธยา (สกุลเดิม สนธิรัตน์) เมื่อวันที่ 3 มกราคม พ.ศ. 2459 มีโสทรภราดาและโสทรภคินี ดังนี้

* หม่อมเจ้าบันลุศิริสาณต์ ดิศกุล
* หม่อมเจ้าอัปภัศราภา เทวกุล
* หม่อมเจ้านิพัทธ์พันธุดิศ ดิศกุล
* หม่อมเจ้ารัชมาลินี ศุขสวัสดิ์
* หม่อมเจ้าอาชวดิศ ดิศกุล
* หม่อมเจ้าสุภัทรดิศ ดิศกุล

### ชีวิตส่วนองค์
[thumb|200px|left|หม่อมเจ้ากุมารีเฉลิมลักษณ์ และ[หม่อมเจ้าเพลารถ จิตรพงศ์ สวามี]]
หม่อมเจ้ากุมารีเฉลีมลักษณ์ เสกสมรสกับหม่อมเจ้าเพลารถ จิตรพงศ์ (3 ธันวาคม พ.ศ. 2457 - 26 มีนาคม พ.ศ. 2537) มีโอรสธิดา 3 คน ได้แก่
*หม่อมราชวงศ์จักรรถ จิตรพงศ์ (11 กรกฎาคม พ.ศ. 2487) สมรสกับหม่อมราชวงศ์พิศพัฒน์ จิตรพงศ์ (ราชสกุลเดิม รัชนี) มีบุตรธิดา 3 คน ได้แก่
**หม่อมหลวงสุธานิธิ จิตรพงศ์ (16 มิถุนายน พ.ศ. 2515)
**ผู้ช่วยศาสตราจารย์ หม่อมหลวงจิตตวดี จิตรพงศ์ (23 มกราคม พ.ศ. 2520)
**หม่อมหลวงตรีจักร จิตรพงศ์ (23 พฤษภาคม พ.ศ. 2523) สมรสกับกวิตา จิตรพงศ์ ณ อยุธยา (สกุลเดิม กิตติอำพน) มีบุตร-ธิดา 2 คนคือ 
***เด็กชายรถจักร จิตรพงศ์ ณ อยุธยา
***เด็กหญิงนิธฐา​ จิตรพงศ์​ ณ​ อยุธยา
*หม่อมราชวงศ์กัลยา ติงศภัทิย์ (24 มกราคม พ.ศ. 2492) อดีตคณบดีคณะอักษรศาสตร์ จุฬาลงกรณ์มหาวิทยาลัย สมรสกับจาริต ติงศภัทิย์ มีธิดา 1 คนคือ
**รมณียา ติงศภัทิย์ (23 มกราคม พ.ศ. 2523 - 23 กรกฎาคม 2567)
*หม่อมราชวงศ์เฉลิมลักษณ์ จันทรเสน (7 สิงหาคม พ.ศ. 2498 – 31 ตุลาคม พ.ศ. 2543) สมรสกับอภิชัย จันทรเสน มีบุตร 3 คน ได้แก่
**อภิชน จันทรเสน (30 กันยายน พ.ศ. 2523)
**อภิราม จันทรเสน (28 เมษายน พ.ศ. 2527)
**อภิโชค จันทรเสน (15 ตุลาคม พ.ศ. 2535)

### ถึงชีพิตักษัย
หม่อมเจ้ากุมารีเฉลีมลักษณ์ จิตรพงศ์ ถึงชีพิตักษัย เมื่อวันที่ 4 พฤศจิกายน พ.ศ. 2544 สิริชันษา 85 ปี มีพิธีพระราชทานเพลิงศพเมื่อวันที่ 25 พฤศจิกายน พ.ศ. 2544 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## เครื่องราชอิสริยาภรณ์

## พงศาวลี




## อ้างอิง

หมวดหมู่:หม่อมเจ้าหญิง
หมวดหมู่:ราชสกุลดิศกุล
หมวดหมู่:ราชสกุลจิตรพงศ์
4 จี

**4 จี** (4G) กล่าวถึงมาตรฐานโทรศัพท์มือถือที่เป็นรุ่นมาตรฐานที่ต่อจาก 3G และ 2G  ซึ่ง 4G จะสามารถเล่นบนคลื่นความถี่ 2100 2500 และ 2600 ขึ้นอยู่กับภูมิภาคและผู้ให้บริการ ซึ่งในประเทศไทย ทรูมูฟเอชเปิดตัวไปเป็นค่ายแรก เมื่อวันที่ 8 พฤษภาคม พ.ศ. 2556 ดีแทคเปิดตัวไปเมื่อวันที่ 9 พฤษภาคม พ.ศ. 2557 และเอไอเอส 4 จี แอดวานซ์ เปิดตัวไปเป็นค่ายสุดท้ายเมื่อวันที่ 4 ธันวาคม พ.ศ. 2558

ต่อมาทาง บริษัทแอดวานซ์ อินโฟร์ เซอร์วิส หรือ AIS ร่วมแชร์เสาสัญญาณกับเครือข่าย TOT เป็น AIS-T 4G เพื่อให้สัญญาณครอบคลุมมากยิ่งขึ้น ในปี พ.ศ. 2564 บริษัท แอดวานซ์ อินโฟร์ เซอร์วิส หรือ AIS ได้ประกาศรองรับคลื่นความถี่ใหม่เป็นคลื่น 5G ถึงปัจจุบัน 

## การประกาศ
**IMT Advanced** ที่กำหนดโดยไอทียู ที่มีข้อกำหนดว่า อัตราความเร็วในการส่งข้อมูลต้องมีค่าข้อมูลสูงสุดที่ 100 Mbit/s ในช่วง high mobility และ 1 Gbit/s ในช่วง low mobility 

เทคโนโลยี LTE ถูกเรียกแทน "4G" โดยแตกต่างกันออกไปเช่น "3.9G" แม้กระนั้นมาตรฐาน LTE ในปี 2552 ยังไม่สอดคล้องกับมาตรฐานของทาง "IMT-Advanced"
โดยมีการพัฒนาเป็น LTE Advanced ปรับปรุงการใช้งาน 

ในขณะเดียวกันได้มีการพัฒนา IEEE 802.16m WiMax 4G เช่นกัน

## การพัฒนา
การพัฒนาได้มีการจัดทำที่ประเทศสวีเดนและนอร์เวย์  และเริ่มมีการใช้จริงใน ประเทศอเมริกาโดยบริษัท Sprintโดยมีระบบโทรศัพท์มือถือที่ใช้ระบบไร้สาย WiMax มีความเร็วสูงสุดที่ 10 Mbit/s

และในประเทศ สวีเดน บริษัท TeliaSonera ได้มีการขยายการให้บริการไปยังกรุงสต็อกโฮล์ม ประเทศสวีเดน และกรุงออสโล ประเทศนอร์เวย์

# สามารถส่งข้อมูลในรูปแบบมัลติมีเดียได้อย่างรวดเร็ว
# แบนด์วิดท์ที่กว้างกว่าเดิม ทำให้มีอัตราความเร็วในการรับ-ส่งที่มากกว่า 3G
# สามารถใช้งานได้ทั่วโลก
# ค่าใช้จ่ายถูกลงกว่าเดิม

## ระบบความเข้ากันได้
เพิ่มเติม : ข้อมูลความเร็วข้างต้นเป็นความเร็วสูงสุดทางทฤษฎีและอาจขึ้นอยู่กับการใช้งานเสาสัญญาณภายนอก ระยะห่างระหว่างเสาสัญญาณ การเคลื่อนที่ของอุปกรณ์ ข้อจำกัดของเทคโนโลยี ขนาดของย่านความถี่ และอื่นๆ

## ดูเพิ่ม
* LTE
* WiMax

## อ้างอิง

## แหล่งข้อมูลอื่น
* 4g

หมวดหมู่:Telecommunications templates
หมวดหมู่:Electronics templates
หมวดหมู่:เทคโนโลยีอุปกรณ์เคลื่อนที่
หมวดหมู่:ระบบโทรศัพท์ทางวิดีโอ
แอลทีอี

**แอลทีอี** () เป็นชื่อโครงการของระบบสื่อสาร โทรศัพท์มือถือ 4G  โดยมีเป้าหมายในการออกแบบให้สามารถส่งผ่านข้อมูลได้มากขึ้นและเร็วขึ้น แอลทีอีได้มีการเปิดตัวในชื่อโทรศัพท์มือถือ 4G LTE โดยเทเลียโซเนรา ในสต็อกโฮล์ม และ ออสโล ในวันที่ 14 ธันวาคม 2552 โดยพัฒนาเพิ่มเติมจากระบบยูเอ็มทีเอส ของระบบ 3G

4G LTE มีความสามารถดาวน์โหลดได้สูงถึง 100Mbps ความเร็วอัปโหลด 50Mbps และปิงต่ำกว่า 10 มิลลิวินาที โดยมีแบนด์วิทธ์อยู่ในช่วงระหว่างช่วง 1.4 เมกกะเฮิร์ตถึง 20 เมกกระเฮิร์ต

ในวันที่ 18 สิงหาคม 2552 ทาง European Commission ได้ประกาศลงทุนเป็นจำนวนเงิน 18 ล้านยูโรในงานวิจัยและพัฒนา LTE Advanced.

**LTE** นั้นย่อมาจาก ***Long Term Evolution*** เป็นเทคโนโลยีหนึ่งที่ถูกนำมาทดลองใช้ในยุค 4G โดยเกิดจากความร่วมมือของ 3GPP (3rd Generation Partnership Project) ที่มีการพัฒนาให้ LTE มีความเร็วมากกว่ายุค 3G ถึง 10 เท่า โดยมีความสามารถในการส่งถ่ายข้อมูลและมัลติมีเดียสตรีมมิ่งที่มีความเร็วอย่างน้อย 100 Mbps และมีความเร็วสูงสุดถึง 1 Gbps นอกจาก**เทคโนโลยี LTE** แล้วยังมีอีก 2 เทคโนโลยีที่ถูกนำมาทดลองใช้เหมือนกันคือ **UMB (Ultra Mobile Broadbrand)** ที่พัฒนามาจากมาตรฐาน CDMA2000 ซึ่งเป็นเทคโนโลยีหนึ่งที่ถูกนำมาใช้ในยุค 3G นั่นเองและ **WiMax (Worldwide Interoperability for Microwave Access)**เป็นเทคโนโลยีบรอดแบนด์ไร้สายความเร็วสูง โดยพัฒนามาจากมาตรฐาน IEEE 802.16 ซึ่งเป็นมาตราฐานเดียวกันกับ Wi-Fi แต่มาตรฐาน Wimax สามารถส่งสัญญาณได้ไกลถึง 40 ไมล์ ด้วยความเร็ว 70 Mbps และมีความเร็วสูงสุด 100 Mbps โดยปัจจุบันนี้มีเพียง 2 เทคโนยีที่ถูกนำมาใช้ในยุค 4G คือ เทคโนโลยี LTE และ Wimax ซึ่งเกือบทุกประเทศทั่วโลกใช้เทคโนโลยี 4G LTE แต่มีเพียงบางประเทศเท่านั้นที่ใช้เทคโนโลยี 4G Wimax เช่น ประเทศญี่ปุ่น ไต้หวัน บังคลาเทศ เป็นต้น
  

## แหล่งข้อมูลอื่น
* ทำความรู้จักกับ 4G LTE คืออะไร (1G, 2G, 3G คืออะไร?)http://news.siamphone.com/news-13123.html 

หมวดหมู่:มาตรฐาน 3GPP
หมวดหมู่:อินเทอร์เน็ตโพรโทคอล

หมวดหมู่:เทคโนโลยีอุปกรณ์เคลื่อนที่
หมวดหมู่:โทรคมนาคมอุปกรณ์เคลื่อนที่
ศาลจังหวัดแม่ฮ่องสอน สาขาปาย

thumb|ศาลจังหวัดแม่ฮ่องสอน สาขาปาย
**ศาลจังหวัดแม่ฮ่องสอน สาขาปาย** เป็นศาลยุติธรรมของประเทศไทย ตั้งอยู่ที่อำเภอปาย จังหวัดแม่ฮ่องสอน มีเขตอำนาจศาลครอบคลุมพื้นที่อำเภอปาย และอำเภอปางมะผ้า จังหวัดแม่ฮ่องสอน

อาคารศาลจังหวัดแม่ฮ่องสอน สาขาปาย เป็นอาคารที่มีความโดดเด่นในรูปแบบที่ไม่เหมือนกับศาลจังหวัดอื่นๆ

## ประวัติ
ศาลจังหวัดแม่ฮ่องสอน สาขาปาย จัดตั้งขึ้นตามนโยบายของวิรัช ลิ้มวิชัย อดีตประธานศาลฎีกา ที่จะอำนวยความยุติธรรม ด้วยความเที่ยงธรรม รวดเร็ว และเสมอภาค และมีดำริที่จะให้มีศาลที่ประชาชนสามารถเข้าถึงความยุติธรรมได้โดยสะดวก รวดเร็ว เป็นธรรม ประหยัด และทั่วถึง จึงมีบัญชาให้สำนักงานศาลยุติธรรม โดยพินิจ สุเสารัจ เลขาธิการสำนักงานศาลยุติธรรม ทำโครงการที่จะก่อสร้างอาคารที่ทำการศาลจังหวัดแม่ฮ่องสอน สาขาปาย เพื่ออำนวยความยุติธรรมและอำนวยความสะดวกให้แก่ประชาชน ในพื้นที่อำเภอปายและอำเภอปางมะผ้า โดยไม่ต้องเดินทางไปยังศาลจังหวัดแม่ฮ่องสอน ซึ่งมีระยะทางไกล

## รูปแบบอาคาร
รูปแบบอาคารศาลจังหวัดแม่ฮ่องสอน สาขาปาย มีความโดดเด่น ซึ่งกองออกแบบและก่อสร้าง ได้กำหนดรูปแบบให้กลมกลืนกับเอกลักษณ์วัฒนธรรมท้องถิ่นของอำเภอปาย โดยใช้ต้นแบบของบ้านพักนายอำเภอปาย ซึ่งมีลักษณะเป็นบ้านไม้และคงเอกลักษณ์เดิมของตัวบ้าน ซึ่งมีอายุมากกว่า 50 ปี โดยใช้งบประมาณในการก่อสร้างจำนวน 5.054 ล้านบาท

อาคารศาลฯ เปิดทำการเมื่อวันที่ 3 กันยายน พ.ศ. 2552

## เขตอำนาจศาล
# อำเภอปาย
# อำเภอปางมะผ้า

## แหล่งข้อมูลอื่น
* ศาลจังหวัดแม่ฮ่องสอน 

หมวดหมู่:ศาลยุติธรรม
หมวดหมู่:องค์การในจังหวัดแม่ฮ่องสอน
หมวดหมู่:สิ่งก่อสร้างในอำเภอปาย
หมวดหมู่:สิ่งก่อสร้างตั้งแต่ พ.ศ. 2552
หมวดหมู่:ก่อตั้งในประเทศไทยในปี พ.ศ. 2552
Deutsch

**Deutsch** หรือ **Deutsche** อาจหมายถึง

**Deutsch* หรือ *(das) Deutsche*: ภาษาเยอรมัน
**Deutsche*: ชาวเยอรมัน (คำคุณศัพท์ผันแบบอ่อนเพศชาย หญิง หรือพหูพจน์)

## ธุรกิจและองค์การ
*André Deutsch
*Deutsche Aerospace AG
*Deutsche Akademie องค์การส่งเสริมวัฒนธรรม
*Deutsche Bahn การรถไฟเยอรมัน
*Deutsche Bank
*Deutsche Börse ตลาดหลักทรัพย์เยอรมนี
*Deutsche Grammophon
*Deutsche Luft Hansa (1926–1945)
*Deutsche Lufthansa (ตั้งแต่ 1953) สายการบิน
*Deutsche Marine กองทัพเรือเยอรมัน
*Deutsche Post ไปรษณีย์เยอรมัน
*Deutsche Telekom บริษัทโทรคมนาคมเยอรมนี
*Deutsche Welle สถานีโทรทัศน์สาธารณะนานาชาติของเยอรมนี
*Deutscher Filmpreis งานมอบรางวัลภาพยนตร์
*Verlag Harri Deutsch

## ความหมายอื่น
*Deutsch ชื่อหมู่บ้านแห่งหนึ่งในเทศบาล Groß Garz ของเยอรมนี
*Deutsch (แอ่ง) แอ่งบนด้านไกลของดวงจันทร์
*Deutsch (นามสกุล)

## ดูเพิ่ม
*เยอรมัน
*Dutch
ดีปลี

**ดีปลี** มีชื่อท้องถิ่นอื่นอีกคือ:  ดีปลีเชือก (ภาคใต้) ประดงข้อ ปานนุ (ภาคกลาง)	

## ลักษณะทางพฤกษศาสตร์
ดีปลีเป็นไม้เลื้อยชนิดหนึ่ง ใบรูปไข่ โคนมน ปลายแหลม เป็นพืชใบเดี่ยว คล้ายใบย่านางแต่ผิวใบมันกว่า บางกว่าเล็กน้อย ดอกเป็นรูปทรงกระบอกปลายมน เมื่อแก่จะมีผลเป็นสีแดง

## การปลูกเลี้ยง
นิยมปลูกโดยการใช้เถา ชอบดินร่วนและอุดมสมบรูณ์ ทนแห้งแล้งได้ดี ฤดูที่เหมาะสมในการปลูกก็คือฤดูฝน เวลาปลูกใช้เถาที่ชำจนรากงอกแล้วปลูก
แล้วทำเสาให้เลื้อย ควรดูแลเรื่องน้ำและศัตรูพืชด้วย ดีปลีเป็นสมุนไพรที่ใช้มากในอุตสาหกรรม ยาแผนโบราณประมาณ 5,000 – 7,000 กิโลกรัม/ปี
ปลูกได้ดีในภาคใต้ของประเทศไทย นับว่าเป็นพืชสมุนไพรตัวหนึ่งที่อยู่ในแผน
พัฒนาเพื่อส่งเป็นสินค้าส่งออก

## ประโยชน์
thumb|left|ดีปลีตากแห้ง
ใช้ผลแก่แห้งเป็นยา โดยเก็บช่วงที่ผลแก่จัดแต่ยังไม่สุก ตากแดดให้แห้ง มีรสเผ็ดร้อน ขม มีสรรพคุณขับลม บำรุงธาตุ แก้จุกเสียด ซึ่งจากข้อมูลทางวิทยาศาสตร์ดีปลีแห้งประกอบด้วย " อัลคาลอยด์" ชื่อว่า Piperine ประมาณ 4 – 6%, Chavicine, น้ำมันระเหยหอม 1% ตามรายงานการศึกษาวิจัยพบว่า ดีปลีใช้ประกอบตำรับยาที่ใช้รักษาโรคเกี่ยวกับระบบย่อยอาหาร ท้องอืดเฟ้อ ธาตุไม่ปกติ ทั้งนี้เพราะดีปลีมีน้ำมันหอมระเหย
      
ผลแก่แห้งของดีปลี ใช้เป็นยารักษาอาการดังนี้ อาการท้องอืด ท้องเฟ้อ และอาการปวดท้อง รวมทั้งแก้อาการคลื่นไส้อาเจียน ที่เกิดจากธาตุที่ไม่ปกติ โดยการใช้ผลแก่แห้ง 1 กำมือ (ประมาณ 10 – 15 ดอก) ต้มเอาน้ำมาดื่ม ถ้าไม่มีดอกก็ให้ใช้เถาต้มแทนได้อาการไอและมีเสมหะ ใช้ผลแก่แห้งประมาณครึ่งผล ฝนกับน้ำมะนาวผสมเกลือกวาดในลำคอหรือจิบบ่อย ๆ นอกจากนี้ ผลดีปลีแห้งสามารถใช้เป็นเครื่องเทศประกอบอาหารต่าง ๆ ได้

ปัจจุบันดีปลีใช้น้อยในอาหารยุโรป แต่ยังใช้ในอาหารอินเดียและอาหารเนปาล อาหารแอฟริกาเหนือบางชนิดใช้ผสมในเครื่องเทศ และใช้ในอาหารมาเลเซียและอินโดนีเซีย ร้านขายของชำในอินเดียจะเรียกว่า *pippali* ซึ่งเป็นเครื่องเทศหลักของนีหารีซึ่งเป็นอาหารประจำชาติของปากีสถาน ดีปลีมีสารเคมีชื่อพิเพอร์ลองกูมีน ซึ่งมีคุณสมบัติต้านการอักเสบ

## อ้างอิง

## แหล่งข้อมูลอื่น

*
* ดีปลี สำนักงานโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯสยามบรมราชกุมารี
*  ลั่นทม ดอนจวบทรง (2537). ดีปลี  ผักพื้นบ้าน(ภาคใต้). ทางเลือกในการผลิตและการบริโภค. กรุงเทพฯ : องค์การสงเคราะห์ทหารผ่านศึก.
* ดีปลี  *thaigoodview.com*

หมวดหมู่:เครื่องเทศ
หมวดหมู่:วงศ์พริกไทย
หมวดหมู่:สมุนไพรไทย
หมวดหมู่:สมุนไพรจีน
หมวดหมู่:พืชที่ใช้ในอายุรเวท
มอนทรีออลสครูว์จ็อบ

**มอนทรีออลสครีวจอป** () เป็นเหตุการณ์ที่น่าจดจำใน ประวัติศาสตร์ ของ WWE โดยเหตุการณ์นี้เกิดขึ้นเมื่อวันที่ 9 พฤศจิกายน ค.ศ. 1997 ที่ โมลสัน เซ็นเตอร์ ในศึก เซอร์ไวเวอร์ ซีรีส์ ระหว่างการชิงแชมป์ WWF ของ ชอว์น ไมเคิลส์ กับ ฮิทแมน "เบรต" ฮาร์ต ซึ่งในขณะนั้นเบรตฮาร์ทเป็นแชมป์ WWF อยู่ วินซ์ แมคแมน ประธานของ WWF ซึ่งขณะนั้นทำหน้าที่โฆษกอยู่จึงได้สั่งให้ เอิร์ล เฮบเนอร์ กรรมการบนเวทีสั่นระฆังยุติการปล้ำและประกาศให้ ชอว์น ไมเคิลส์ เป็นแชมป์ WWF คนใหม่ทั้งๆที่ในตอนนั้นชอว์นได้ใส่ ชาร์ปชูตเตอร์ ต่อ เบรต ฮาร์ต แต่ เบรต ฮาร์ต ยังไม่ได้ตบพื้นยอมแพ้จึงทำให้หลังจากนั้น เบรต ฮาร์ต ได้ย้ายจาก WWF ไปอยู่ **WCW** แทนและในเวลาต่อมาทีมเขียนบทจึงได้เขียนบท **Mr.McMahon** ขึ้นมาในเวลาต่อมา 12 ปีหลังจากนั้น วินซ์ แมคแมน นำ เบรต ฮาร์ต มาเป็นผู้จัดการแข่งขันใน รอว์ เมื่อเดือนมกราคม ค.ศ. 2010 แต่โดน แมคแมนทรยศเกี่ยวกับเรื่องนี้ จนเป็นที่มาของประโยค Vince screw Bret (วินซ์ ทำลาย เบรต) และ Bret screw Bret (เบรต ทำตัวเอง) จนเหตุการณ์ มอนทรีออลสครูว์จ็อบ สิ้นสุดลง ในศึก เรสเซิลเมเนีย 26 เมื่อ เบรต ฮาร์ต เอาชนะ วินซ์ แมคแมน โดย เบรต ฮาร์ต ทำ ชาร์ปชูตเตอร์ใส่ แมคแมนจนยอมแพ้ในกฎ No hold Barred  ครั้งนั้น ชอว์น ไมเคิลส์ เลิกปล้ำเนื่องจากแพ้ ดิอันเดอร์เทเกอร์

## อ้างอิง

## แหล่งข้อมูลอื่น
* WWE.com article, The Hit Man: Ten years later
* Timeline of the Montreal Screwjob 
* http://www.wwe.com/inside/whatif/whatifmontreal/ 

หมวดหมู่:เวิลด์เรสต์ลิงเอ็นเตอร์เทนเมนต์
หมวดหมู่:มวยปล้ำอาชีพในปี พ.ศ. 2540
หมวดหมู่:ประวัติศาสตร์มวยปล้ำอาชีพ
หมวดหมู่:ประวัติศาสตร์ดับเบิลยูดับเบิลยูอี
สุเมธ แย้มนุ่น

**สุเมธ แย้มนุ่น** (30 มีนาคม พ.ศ. 2494 —) เป็นอดีตเลขาธิการคณะกรรมการการอุดมศึกษา และเป็นอดีตอธิการบดีของมหาวิทยาลัยพะเยา โดยเขาเป็นอธิการบดีคนแรกของมหาวิทยาลัยแห่งนี้

## การศึกษา
ดร.สุเมธ แย้มนุ่น สำเร็จการศึกษาระดับปริญญาตรี การศึกษาบัณฑิต (กศ.บ.) สาขามัธยมศึกษา จากวิทยาลัยวิชาการศึกษา (ประสานมิตร) ระดับปริญญาโท วิทยาศาสตรมหาบัณฑิต สาขาการวิจัยและวิธีทางสถิติ และปริญญาเอก สาขาสถิติประยุกต์และวิธีวิจัย จากมหาวิทยาลัยนอร์ทแคโรไลนา สหรัฐอเมริกา

## การรับราชการ
ดร.สุเมธ แย้มนุ่น เริ่มรับราชการในตำแหน่ง นักวิชาการสอบ ระดับ 3 สังกัดกองการสอบ สำนักงาน ก.พ. เมื่อปี พ.ศ. 2519 ก่อนจะย้ายมาเป็นเจ้าหน้าที่วิเคราะห์นโยบายและแผน ทบวงมหาวิทยาลัย และได้รับการแต่งตั้งให้ดำรงตำแหน่งบริหาร ได้แก่

*ผู้อำนวยการกองวิเทศสัมพันธ์ 
*ผู้อำนวยการสำนักนโยบายและแผนอุดมศึกษา 
*ที่ปรึกษาด้านนโยบายและแผน 
*รองเลขาธิการคณะกรรมการการอุดมศึกษา ในปี พ.ศ. 2546
*เลขาธิการคณะกรรมการการอุดมศึกษา (กกอ.) (พ.ศ. 2550-2554)

ต่อมาใน ปี พ.ศ. 2559 เขาถูกคำสั่งหัวหน้าคณะรักษาความสงบแห่งชาติที่1/2559 ระงับการปฏิบัติราชการในตำแหน่งรักษาการแทนอธิการบดี มหาวิทยาลัยวลัยลักษณ์เป็นการชั่วคราว

## ชีวิตส่วนตัว
สุเมธสมรสกับนางอาภรณ์ แย้มนุ่น อดีตอาจารย์โรงเรียนเตรียมอุดมศึกษา มีบุตร 1 คน

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักการศึกษาชาวไทย
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:นายกสภามหาวิทยาลัยนครพนม
ลิล จอน

**โจนาธาน มอร์ติเมอร์ สมิธ** () หรือเป็นที่รู้จักในชื่อ **ลิล จอน** () เกิดเมื่อวันที่ 27 มกราคม ค.ศ. 1971 เป็นนักแต่งเพลง โปรดิวเซอร์ โปรโมเตอร์และแร็ปเปอร์ชาวอเมริกัน มีชื่อเสียงในฐานะผู้บุกเบิกแนวเพลงย่อยฮิปฮอป "ครังก์" ผลงานเขาเป็นที่โดดเด่นในลักษณะการตะโกนคำอย่าง คำว่า "What?!","Hey!", "Yeah!", และ "Okay!" ที่มีการนำไปเลียนแบบโดยนักแสดงตลก เดฟ แชปเปล

## ผลงาน
;ซิงเกิล (ที่ไม่ได้ทำเป็นอัลบั้ม)
**[[Snap Yo Fingers]]* (แขกรับเชิญ E-40 และ Sean P) (2006) (#US 7  ปี 2006)
**Drink* (แขกรับเชิญ LMFAO) (2012)
**[[Turn Down for What]]* (ร่วมกับ DJ Snake) (2013) (#US 4  ปี 2014)
**Bend Ova* (แขกรับเชิญ Tyga) (2014)

;เดี่ยว
**[[Crunk Rock]]* (2010)

;ร่วมกับ The East Side Boyz
**[[Get Crunk, Who U Wit: Da Album]]* (1997)
**[[We Still Crunk!!]]* (2000)
**[[Put Yo Hood Up]]* (2001)
**[[Kings of Crunk]]* (2002)
**[[Crunk Juice]]* (2004)

## อ้างอิง

หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากแอตแลนตา
บลูส์ร็อก

**บลูส์ร็อก** () เป็นแนวเพลงผสมผสานระหว่างการแสดงคีตปฏิภาณแบบบลูส์ บนคอร์ดแบบ 12 บาร์บลูส์และการแจมแบบบูกี้กับสไตล์ร็อกแอนด์โรล โดยแกนหลักของบลูส์-ร็อก คือเครื่องดนตรีกีตาร์ไฟฟ้า กีตาร์เบสและกลองชุด ซึ่งกีตาร์ไฟฟ้าจะขยายผ่านตู้แอมไฟฟ้า ให้มีลักษณะรุนแรงมากขึ้น

แนวเพลงนี้เริ่มพัฒนาในช่วงกลางคริสต์ทศวรรษ 1960 ในประเทศอังกฤษและสหรัฐอเมริกา ที่ปิเอโร สการัฟฟีเรียกว่า "เป็นแนวเพลงริทึมแอนด์บลูส์ที่เล่นโดยนักดนตรีขาวชาวยุโรป" วงดนตรีอังกฤษอย่างเช่น เดอะฮู, เดอะยาร์ดเบิร์ดส, เลดเซปเพลิน, ดิแอนนิมอลส์, ครีม และเดอะโรลลิงสโตนส์ ได้ทดลองดนตรีดังกล่าวจากศิลปินบลูส์ชาวอเมริกัน อย่าง ฮาวลิน วูล์ฟ, โรเบิร์ต จอห์นสัน, จิมมี ลีดและมัดดี วอเตอร์ส ขณะที่วงบลูส์ร็อกยุคแรก "จะพยายามเล่นเพลงแจ๊ซยาว ๆ ที่มีลักษณะคีตปฏิภาณ อย่างเห็นได้ชัด" โดยคริสต์ทศวรรษ 1970 บลูส์ร็อกเริ่มหนักขึ้นกับเน้นท่อนริฟฟ์ และในช่วงต้นคริสต์ทศวรรษ 1970 เส้นแบ่งระหว่างบลูส์ร็อกและฮาร์ดร็อกเกือบจะไม่เห็น วงแนวนี้บันทึกเสียงอัลบั้มแนวร็อก และในคริสต์ทศวรรษ 1980 และ 1990 ก็เริ่มกลับมาที่รากบลูส์เดิม และมีศิลปินอย่าง "เฟบูลัสธันเดอร์เบิร์ดสและสตีวี เรย์ วอห์น สร้างชื่อเสียงวงการร็อกขึ้น"

## อ้างอิง

หมวดหมู่:ดนตรีร็อก
หมวดหมู่:ประเภทดนตรีร็อก
หมวดหมู่:ประเภทดนตรีบลูส์
โรงเรียนสารสาสน์พิทยา

**โรงเรียนสารสาสน์พิทยา** () เป็นโรงเรียนแห่งแรกของกลุ่มโรงเรียนในเครือสารสาสน์ที่เปิด ทำการเรียนการสอนตามหลักสูตรของกระทรวงศึกษาธิการโดยใช้ภาษาอังกฤษเป็นสื่อการสอน (Bilingual Program โรงเรียนสองภาษา) ก่อตั้งขึ้นโดยท่านอาจารย์พิบูลย์ ยงค์กมล และท่านอาจารย์ เพ็ญศรี ยงค์กมล เมื่อปี พ.ศ. 2507 และเป็นโรงเรียนแห่งแรกในประเทศไทยที่ได้ทำการทดลองสอนหลักสูตรสองภาษา (Bilingual Programme)   โดยในภายหลังหลักสูตรนี้ได้ถูกนำไปเริ่มใช้อย่างเป็นทางการครั้งแรกที่ โรงเรียนสารสาสน์เอกตรา 

## บุคลากรและผู้เกี่ยวข้อง
โรงเรียนสารสาสน์พิทยามีครูต่างชาติทั้งสิ้น 37 คน และครูไทย 181 คน 

### ทำเนียบผู้อำนวยการ

ข้อมูลปีการศึกษา พ.ศ. 2565 

## แผนการเรียน - หลักสูตร
### แผนกสามัญ
แผนกสามัญของโรงเรียนสารสาสน์พิทยา ตั้งแต่ระดับชั้นอนุบาล 1 - มัธยมศึกษาปีที่ 6 มีความแตกต่างเหนือกว่าโรงเรียนสามัญอื่น ได้แก่ หลักสูตรกระทรวงศึกษาธิการ และการเรียน 5 รายวิชาเป็นภาษาอังกฤษ โดยครูไทยและครูต่างชาติ ได้แก่ Mathematics, Health Education, Social Studies, Science และ Art (คณิตศาสตร์, สุขศึกษา, สังคมศึกษา, วิทยาศาสตร์ และศิลปะ)

ในระดับชั้นมัธยมศึกษาตอนปลายมีแบ่งเป็น 3 แผนการเรียน คือ
* แผนการเรียนวิทยาศาสตร์ - คณิตศาสตร์ (วิทย์คณิต) - เน้นวิชาคณิตศาสตร์ และวิชาทางกลุ่มสาระการเรียนรู้วิทยาศาสตร์ (ฟิสิกส์, ชีววิทยา และ เคมี) และยังมีการสอนวิชา วิทยาศาสตร์ทั่วไป 
* แผนการเรียนคณิตศาสตร์ - อังกฤษ (ศิลป์คำนวณ) - เน้นวิชาคณิตศาสตร์ และวิชาภาษาอังกฤษ โดยจะมีการเรียนกับครูต่างชาติในวิชาภาษาอังกฤษ
* แผนการเรียนคณิตศาสตร์ - จีนกลาง (ศิลป์ภาษา) - เน้นวิชาภาษาจีนกลางเป็นหลัก และมีการเรียนกับครูต่างชาติในวิชาภาษาอังกฤษ

### แผนกสองภาษา
แผนก 2 ภาษา (Asean Bilingual Programme) ตั้งแต่ระดับอนุบาล 1 - มัธยมศึกษาปีที่ 3 เรียนหลักสูตรกระทรวงศึกษาธิการ และเรียนภาษาอังกฤษจากครูชาวต่างชาติ ได้แก่ วิชาคณิตศาสตร์, วิทยาศาสตร์, สังคมศึกษา, E.S.L., พลศึกษา, Drama and Club, สุขศึกษา และจริยธรรม โดยจะเน้นให้ผู้เรียนได้สื่อสารและใช้ภาษาอังกฤษกับเจ้าของภาษาโดยตรง อีกทั้งจัดให้มีการสอนภาษาจีน, ภาษาฝรั่งเศส, ภาษาเยอรมัน เป็นภาษาที่ 3 ในระดับชั้นประถมศึกษาปีที่ 4 - มัธยมศึกษาปีที่ 3 ของทั้งสองแผนก

ในแผนกมัธยมศึกษาตอนปลายมี 1 แผนการเรียนคือ
* แผนการเรียนวิทยาศาสตร์ - คณิตศาสตร์ (วิทย์คณิต) - โดยจะเน้นวิชาคณิตศาสตร์ และกลุ่มสาระการเรียนรู้วิทยาศาสตร์ในหลักสูตรภาษาอังกฤษ โดยจะมีการเรียนกับครูต่างชาติในวิชา Science, Mathematics โดยได้มีการสอนวิชา Science, Mathematics เป็นแห่งแรกในโรงเรียนในเครือสารสาสน์ โดยจะทำการเรียนการสอนเป็นภาษาอังกฤษ ตำราเรียนจะใช้หลักสูตรของไทย และยังมีการสอนวิชาวิทยาศาสตร์ทั่วไปเหมือนแผนกสามัญ

## อ้างอิง

พิทยา
สารสาสน์พิทยา
หมวดหมู่:โรงเรียนที่ก่อตั้งในปี พ.ศ. 2507
วัดท่าผา

**วัดท่าผา** เป็นวัดราษฎร์ (มหานิกาย) ตั้งอยู่ริมถนนแสงชูโต (ทางหลวงแผ่นดินหมายเลข 323) ในเขตเทศบาลเมืองท่าผา อำเภอบ้านโป่ง จังหวัดราชบุรี ด้านหลังติดแม่น้ำแม่กลอง ปัจจุบันมีพระครูศรีธรรมนาท เจ้าคณะอำเภอบ้านโป่ง เป็นเจ้าอาวาส  แทนพระครูวิจิตรธรรมธาดา เจ้าอาวาสวัดหุบกระทิง ที่ได้ลาออก(เพราะมีอาการอาพาธ) โดยได้รับบัญชาและตราตั้งในวันศุกร์ที่ 28 สิงหาคม 2558 

## ประวัติ
วัดท่าผา เดิมชื่อ "วัดท่าเลียงผา" เนื่องจากสมัยก่อนบริเวณ ต.ท่าผา มีเลียงผาอาศัยอยู่ชุกชุมโดยเฉพาะป่าริมแม่น้ำ สร้างขึ้นเมื่อ พ.ศ. 2407 ตามคำบอกเล่า พระครูบุญคณูปถัมภ์ (หลวงปู่เชย ผลปุญโญ ) เจ้าอาวาสรูปแรกของวัดท่าผา ซึ่งท่านได้สร้างเสนาสนะไว้หลายอย่าง อาทิ อุโบสถ ศาลาการเปรียญ กุฏิสงฆ์ เมรุ หอระฆัง สุขา หลวงปู่เชยท่านได้เป็นที่ศรัทธาของชาวบ้านเพราะเป็นพระที่สร้างและพัฒนาวัดท่าผาให้เจริญรุ่งเรือง หลวงปู่เชยได้มรณภาพเมื่อวันที่ 16 ตุลาคม 2527 สิริอายุ 85 ปี ปัจจุบัน พระครูศรีธรรมนาท เจ้าอาวาสรูปปัจจุบัน ได้บูรณปฏิสังขรณ์วัด รวมทั้งบูรณะและพัฒนาเสนาสนะ ดังนี้ สร้างซุ้มประตูวัดเมื่อปี 2538 ขยายศาลาการเปรียญจากเดิมให้มีขนาดใหญ่และรองรับพุทธศาสนิกชนที่มาทำบุญได้ บูรณะเมรุให้เป็นเมรุไร้มลพิษ สร้างห้องสุขา เขียนจิตรกรรมฝาผนังในศาลาการเปรียญเรื่อง พระเจ้าสิบชาติ วิหารหลวงปู่เชย ที่ท่านได้สร้างไว้เพื่อเป็นที่กราบเคารพบูชาของพุทธศาสนิกชนที่มาทำบุญที่วัด และโครงการที่หลวงพ่อท่านกำลังทำคือ การบูรณปฏิสังขรณ์อุโบสถหลังเดิมที่ชำรุดเก่าแก่มา 50 - 60 ปีแล้ว ในอดีตบริเวณหลังวัดท่าผาที่ติดแม่น้ำแม่กลองเคยใช้เป็นสถานที่ถ่ายละครเรื่อง สายโลหิต

## อ้างอิง

ท่าผา
พารามอเตอร์

thumb|พารามอเตอร์
**พารามอเตอร์** () คืออากาศยานขนาดเล็ก ใช้เครื่องยนต์ขนาดเล็กที่นักบินสามารถแบกบนหลังเหมือนแบกเป้ ประกอบกับร่มแบบมาตรฐานคล้ายกับที่ใช้ร่อนจากภูเขา แต่ด้วยเครื่องยนต์ทำให้พารามอเตอร์สามารถบินขึ้นลงได้อย่างอิสระมากว่าร่มร่อน( paraglide)

พารามอเตอร์ เป็นรูปแบบการบินที่ปลอดภัย และประหยัดที่สุด อุปกรณ์ต่างๆที่ใช้ในการบินสามารถจัดเตรียมเก็บขึ้นรถยนต์เพื่อเตรียมพร้อม บินได้ในเวลาเพียงไม่กี่นาที อัตราความเร็วในการบินจะอยู่ที่ประมาณ 40-55 กม./ชม. ขึ้นอยู่กับสมรรถนะของร่มด้วย เชื้อเพลิง 10 ลิตร จะบินได้ประมาณ 3 ชม. ดังนั้นถ้าสภาวะอากาศเอื้ออำนวย การบินแต่ละครั้งจึงไปได้ไกลกว่า 100 กม.

พารามอเตอร์ มีข้อเด่นอีกอย่างคือ ใช้พื้นที่ในการบินขึ้นลงที่สั้น จึงบินขึ้นลงในพื้นที่ที่จำกัดได้ อย่างเช่นสนามฟุตบอล เป็นต้น  นักบินสามารถตรวจสอบเตรียมความพร้อมที่จะบินขึ้นได้ในเพียงไม่กี่ขั้นตอน และเมื่อ take ofแล้ว ก็สามารถบินอยู่ได้นานตราบเท่าที่เครื่องยนต์ยังทำงาน ซึ่งเมื่อไต่ขึ้นได้ระดับก็สามารถเบาเครื่องเพื่อประหยัดเชื้อเพลิงได้ทำให้ การบินข้ามประเทศเกิดขึ้นอยู่เสมอๆ เพราะนักบินสามารถใช้เทคนิคการบินที่เรียกว่า Ridge-lift ซึ่งอาศัยแรงยกจากอากาศร้อนหรือลมจากภูเขาช่วย ดังนั้นถึงแม้ว่าเครื่องยนต์จะมีปัญหา นักบินก็สามารถร่อนลงสู่พื้นดินได้อย่างปลอดภัย ซึ่งอันที่จริงแล้วนักบินทุกคน ต้องได้รับการฝึกพื้นฐานถึงเรื่องการดับเครื่องยนต์ก่อนร่อนลงนี้อยู่แล้ว

การบินในระดับความสูงที่ 500-1,000 ฟิต เป็นเรื่องที่น่าสนุก นักบินสามารถไต่ระดับความสูงขึ้นไปได้ถึง 10,000 ฟิต สถิติโลกบันทึกไว้ว่า ความสูงที่ทำไว้สูงสุดคือ 18,000 ฟิต จากระดับน้ำทะเล

เครื่องยนต์ที่ใช้กันแพร่หลายเป็นเครื่องยนต์ 2 จังหวะ สูบเดียว 210 ซีซี. ให้กำลัง 12-15 แรงม้า ในรุ่นที่ใช้ในการแข่งขันสามารถปรับแต่งเครื่องยนต์ขึ้นไปถึง 22-25 แรงม้า  น้ำหนักสุทธิของชุดbackpackปกติแล้วจะน้อยกว่า 25 kg.พารามอเตอร์ ใช้เพื่อการสันทนาการ,การแข่งขัน,การถ่ายภาพทางอากาศ,การสำรวจป่าและทรัพยากร,การทหาร และอื่นๆ  

แอฟริกาใต้ เป็นแหล่งผลิตพารามอเตอร์ที่มีชื่อเสียง และ ยังเคยเป็นเจ้าภาพจัด แข่งขัน World championship เมื่อปี 1996 ที่ Cato Ridge, Durban.

## สถิติโลก
* สามารถบินได้ระยะทางไกล 443 km  ในปี 1997
* ไต่ระดับความสูงจาก 3,000-10,000 ฟิต ใน 31 นาที 20 วินาที   เมื่อปี 1996
* การเดินทางไกลที่สุดคือจาก มอสโคว-ขั้วโลกเหนือ

## แหล่งข้อมูลอื่น
* สยามพารามอเตอร์ 
* ไทยพารามอเตอร์

หมวดหมู่:อากาศยาน
พระยาวิเชียรปราการ (บุญมา)

**พระยาวิเชียรปราการ** หรือ **พระยาจ่าบ้าน** () (พ.ศ. 2260 – 2325) หรือพระนามเดิมว่า **บุญมา** เป็นพระยาประเทศราชนครเชียงใหม่สมัยกรุงธนบุรี ครองราชย์ระหว่าง พ.ศ. 2317 - พ.ศ. 2319

## ประวัติ
เมื่อพระเจ้าอังวะยึดนครเชียงใหม่ได้แล้ว โป่มะยุง่วนแม่ทัพพม่าได้ตั้ง**พระยาจ่าบ้าน (บุญมา)** เป็น**พระยาสุรสงคราม** และมอบหมายให้ไปตีทัพสมเด็จพระเจ้ากรุงธนบุรีที่ยกขึ้นมาตั้งอยู่ที่นครลำพูนแต่พระยาจ่าบ้านและพระเจ้ากาวิละกลับเข้าสวามิภักดิ์ต่อพระเจ้ากรุงสยาม เมื่อวันที่ 5 กุมภาพันธ์ พ.ศ. 2317 ที่สมเด็จพระเจ้ากรุงธนบุรียึดเมืองเชียงใหม่ได้แล้ว จึงได้ตั้งพระยาจ่าบ้านขึ้นเป็น**พระยาวิเชียรปราการ** ให้เจ้าเมืองเชียงใหม่มีอำนาจปกครองตนเอง ในฐานะเมืองประเทศราชอยู่ภายใต้ราชอาณาจักรสยาม ซึ่งประกอบพิธี ณ วัดพระธาตุหริภุญชัยวรมหาวิหาร

เมืองเชียงใหม่ ในรัชสมัยของพระยาวิเชียรปราการ ประสบปัญหาด้านกำลังพลอย่างมาก เนื่องจากบ้านเมืองมีศึกสงครามต่อเนื่องเป็นเวลายาวนาน มีกำลังคนในเมืองเชียงใหม่เพียง 1,900 คน ไม่อาจจะปกป้องรักษาเมืองได้ เมื่อเมืองเชียงใหม่ถูกพม่าล้อมเมืองเป็นเวลา 8 เดือน จนราษฎรประสบภัยอดอยาก จนมีทัพสยามมาช่วยตีจนพม่าแตกพ่ายกลับไป

ราวปี พ.ศ. 2319 พระยาวิเชียรปราการทรงเห็นว่าเมืองนี้มีไพร่พลน้อยเกินกว่าจะอยู่ยั้งเป็นเมืองต่อไปได้ จึงย้ายไปพำนักที่เมืองลำปาง เพื่อขอความช่วยเหลือจากเจ้าเจ็ดตน พระยาวิเชิยรปราการในฐานะที่พระองค์เป็นเจ้าเมืองเชียงใหม่ พยายามเคลื่อนไหวโดยกลับมาตั้งมั่นในบริเวณรอยต่อระหว่างเชียงใหม่-ลำพูน จากนั้นได้เคลื่อนไหวจากเมืองลำปางมาที่ท่าวังพร้าว ใน พ.ศ. 2320 ต่อมาจึงมาตั้งมั่นที่เวียงหนองล่อง จากนั้นย้ายไปวังสะแกงสบลี้

ในราว พ.ศ. 2322 พระยาวิเชียรปราการทรงถูกสมเด็จพระเจ้ากรุงธนบุรีลงโทษให้จำคุกที่กรุงธนบุรีในข้อหาฆ่าอุปราชก้อนแก้ว ซึ่งในที่สุดพระยาวิเชิยรปราการก็ทรงถึงแก่พิราลัยที่กรุงธนบุรี เมืองเชียงใหม่ถูกปล่อยร้างไปประมาณอีก 20 ปี คือ ระหว่าง พ.ศ. 2319- พ.ศ. 2339 พระเจ้ากาวิละจึงได้ฟื้นฟูเมืองเชียงใหม่อีกครั้ง

## อ้างอิง

หมวดหมู่:เจ้าผู้ครองนครเชียงใหม่
หมวดหมู่:บรรดาศักดิ์ชั้นพระยา
หมวดหมู่:บุคคลในประวัติศาสตร์กรุงธนบุรี